CELEX: 32019D1671
Language: bg
Date: 2019-10-04 00:00:00
Title: Решение за изпълнение (ЕС) 2019/1671 на Съвета от 4 октомври 2019 година за назначаване на заместник-председател на Надзорния съвет на Европейската централна банка

7.10.2019   
               
               
                  BG
               
               
                  Официален вестник на Европейския съюз
               
               
                  L 256/8
               
            
         РЕШЕНИЕ ЗА ИЗПЪЛНЕНИЕ (ЕС) 2019/1671 НА СЪВЕТА
         от 4 октомври 2019 година
         за назначаване на заместник-председател на Надзорния съвет на Европейската централна банка
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (1), и по-специално член 26, параграф 3 от него,
         като има предвид, че:
         
                     (1)
                  
                  
                     На 15 октомври 2013 г. Съветът прие Регламент (ЕС) № 1024/2013, с койтовъзложи на Европейската централна банка (ЕЦБ) конкретни задачи относно политиките, свързани с пруденциалния надзор над кредитните институции.
                  
               
                     (2)
                  
                  
                     Планирането и изпълнението на възложените на ЕЦБ задачи следва да се поеме изцяло от нейния Надзорен съвет, който се състои от председател, заместник-председател и четирима представители на ЕЦБ, както и по един представител на националния компетентен орган във всяка участваща държава членка.
                  
               
                     (3)
                  
                  
                     Надзорният съвет е основен орган за изпълнението на надзорните задачи на ЕЦБ. Поради това Регламент (ЕС) № 1024/2013 предоставя на Съвета правомощието да назначава председателя и заместник-председателя на Надзорния съвет.
                  
               
                     (4)
                  
                  
                     На 11 февруари 2014 г. Съветът назначи първия заместник-председател на Надзорния съвет с Решение за изпълнение 2014/77/ЕС (2). Мандатът на първият заместник-председател на Надзорния съвет изтече на 11 февруари 2019 г.
                  
               
                     (5)
                  
                  
                     В съответствие с член 26, параграф 3 от Регламент (ЕС) № 1024/2013, ЕЦБ, след като изслуша Надзорния съвет, представя на Европейския парламент предложение за назначаване на заместник-председател на Надзорния съвет, който се избира сред членовете на Изпълнителния съвет на ЕЦБ. ЕЦБ представи такова предложение на 9 април 2019 г. и Европейският парламент го одобри на 17 септември 2019 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Г-н Yves MERSCH се назначава за заместник-председател на Надзорния съвет на Европейската централна банка, считано от 7 октомври 2019 г. до 14 декември 2020 г.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Люксембург на 4 октомври 2019 година.
            
               
                  За Съвета
               
               
                  Председател
               
               K. MIKKONEN
            
         
         
            (1)  ОВ L 287, 29.10.2013 г., стр. 63.
         
            (2)  Решение за изпълнение 2014/77/ЕС на Съвета от 11 февруари 2014 г. за прилагане на Регламент (ЕС) № 1024/2013 за възлагане на Европейската централна банка на конкретни задачи относно политиките, свързани с пруденциалния надзор над кредитните институции (OВ L 41, 12.2.2014 г., стр. 19).